# Archie Shepp

### Wikipedia

Archie Shepp (s. 24. toukokuuta 1937, Fort Lauderdale, Florida) on yhdysvaltalainen jazzmuusikko, jonka pääinstrumentti on saksofoni, sekä musiikkitieteilijä ja musiikkipedagogi. Shepp tunnetaan afrikkalaisvaikutteisesta musiikistaan 1960-luvun lopulta, jolloin hän työskenteli muun muassa Cecil Taylorin ja John Coltranen kanssa.

Sheppin ensimmäiset levytykset omalla nimellään New York Contemporary Five-yhtyeen kanssa tekivät vaikutuksen Coltraneen ja Shepp pääsi levyttämään Impulse!-levymerkille. Shepp soitti muun muassa Coltranen A Love Supreme -albumin nauhoituksissa, vaikka hän ei päässytkään lopulliseen julkaistuun LP:hen mukaan. Vuonna 1965 Shepp oli mukana Coltranen Ascension-levyllä, mikä vakiinnutti hänen asemansa avant-garde jazzin eturintamassa Coltranen rinnalla. 1960-luvun lopulla Sheppin musiikki keskittyi enenevässä määrin Yhdysvaltain mustan väestön asemaan ja hänen Fire Music-levyllään on muun muassa Malcolm X:lle omistettu elegia. Hänen musiikkinsa oli näennäisen kaoottista avant-garde jazzia, joka lainasi rytmejä ja ideologiaa mustien kulttuurista.

## [muokkaa] Aiheesta muualla

- Archie Shepp - virallinen kotisivu

| Tämä jazziin liittyvä artikkeli on tynkä. Voit auttaa Wikipediaa laajentamalla artikkelia.

| Tämä muusikosta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/c/Archie_Shepp_6452.html

Luokat: Jazztyngät | Muusikkotyngät | Yhdysvaltalaiset saksofonistit | Yhdysvaltalaiset jazzmuusikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Norsk (bokmål)
- Polski
- Svenska